ועדת הכספים, כנסת 18, פרוטוקול מספר 1208, 2012-10-29 10:15

משה גפני: שלום, אני פותח את הישיבה בנושא שינויים בתקציב לשנת 2012.

משה גפני: אני מתחיל בפנייה שנשמטה מהחוברת ועכשיו הביאו אותה, שמספרה 563–564.

משה גפני: מי מסביר את הפנייה הזאת לפני שאנחנו עוברים לשר?

משה גפני: בבקשה.

צור אגזאן: פנייה זו נועדה לתקצוב סך של 35 מימון עבור מימון תמיכה ובנייה רוויה, בהתאם להחלטת ממשלה מ-19 בפברואר.

משה גפני: תודה.

משה גפני: אדוני השר, אני מקדם אותך בברכה.

משה גפני: אני מודה לך שנענית לבקשתנו להופיע בוועדה.

משה גפני: אני מבקש להגיד לך, אדוני השר, ולחברי הוועדה, שנושא הקבורה הרוויה הוא נושא שדנו עליו כבר פעמים רבות וגם היה דיון בוועדת הפנים של הכנסת, בראשותו של חבר הכנסת אמנון כהן.

משה גפני: יש משפחות ואנשים רבים שכאשר יקירם נפטר מבקשים לקבור אותו בקבורת שדה.

משה גפני: אין פתרון לעניין הזה, על אף שיש מחקר שנעשה על-ידי איגוד חברות קדישא בעניין הזה.

משה גפני: שמואל סלבין עשה את המחקר הזה, הוא טוען שזה גם היה עולה פחות במקומות שאינם צפופי אוכלוסין, במקומות מרוחקים, במקומות שאי אפשר לבנות בהם בנייני מגורים – ליד שדה תעופה, מתחת למתח גבוה.

משה גפני: אני יודע שיש אנשים רבים שפונים אליי ואומרים שהם מבקשים לרכוש קבורת שדה והממשלה לא נותנת פתרון.

משה גפני: הממשלה הולכת לפתרונות הכי נוחים מבחינתה, שבסופו של דבר יעלו יותר כסף למדינה, לא ינצלו את עתודות הקרקע שבהן אי אפשר לעשות דבר אחר, והנושא לא מתקדם, אבל בעיקר הנושא של שירות לאזרחים.

משה גפני: אדוני השר, בבקשה.

יעקב מרגי: כבר מ-2002 הממשלה התחילה לדון בקבורה רוויה.

יעקב מרגי: באוגוסט 2004 הממשלה קיבלה החלטה שכל הקצאה חדשה לקבורה או כל בית עלמין חדש שיוקם, לפחות 50% משטח בית העלמין יהיה מיועד לקבורה רוויה, קבורה רבודה – מי שלא מבין, זו קבורה בקומות - בכל מיני שיטות שהומצאו לאחרונה כדי לנצל את הקרקע בצורה מיטבית.

יעקב מרגי: קיבלתי את המשרד עם עובדות קיימות.

יעקב מרגי: יש מצוקת קבורה, במיוחד בגוש דן.

יעקב מרגי: אם לא היו נעשים מהלכים בשלוש השנים האחרונות היינו מוצאים את עצמנו בוועדת חקירה ממלכתית ששואלת איך זה שאין מקומות קבורה בחלק גדול של הארץ.

יעקב מרגי: גוש דן נותן מענה של מעל 30% מכלל הקבורה בארץ.

יעקב מרגי: היום המצוקה היא בעיקר בגוש דן, אחר כך המצוקה מתפתחת היום לאזור ירושלים וסובב ירושלים.

יעקב מרגי: מצאנו מציאות שכמעט כל היישובים של סובב ירושלים נסמכו על שולחנן של חברות קדישא בירושלים והיום, כשיש מצוקה לחברות הקדישא בירושלים, אותם יישובים, אותם אזרחים נתקלים בסירוב אפילו.

אורי אריאל: למה במעלה אדומים אין בית קברות?

יעקב מרגי: כי לא פעלו שיהיה להם בית קברות.

יעקב מרגי: אני יכול לחדש לך שלפני מספר חודשים התקיים דיון אצלי והם בשלבי תכנון מתקדמים, הם בהידברות עם המשרד לקראת הקמת בית עלמין באזור מישור אדומים.

יעקב מרגי: יש קצת מחלוקת עם הרבנים, שרוצים במקום אחר.

יעקב מרגי: אבל בעיקרון זה הולך למישור אדומים.

יעקב מרגי: יחד עם העירייה אנחנו מתקדמים בסוגיה הזו.

משה גפני: מה לגבי קבורת שדה?

משה גפני: ועדת החקירה תהיה על זה.

יעקב מרגי: כפי שאמרתי, המצוקה היא בגוש דן ובאזור ירושלים, שם יש קבורה רוויה.

יעקב מרגי: באזור חיפה והקריות יש בית עלמין אזורי בתל רגב ששם קוברים בקומות.

יעקב מרגי: מי שמסתובב שם יכול לראות עיר יפהפיה, בניינים עטופי אבן, אבל מאוד שקטה – זה בית עלמין אזורי שקבורים שם בקומות, אם אני לא טועה, כבר כמעט 30,000.

יעקב מרגי: זה אסתטי, זה יפה, אבל כפי שאמר יושב-ראש הוועדה זו עדיין גזירה שלא כל הציבור יכול לעמוד בה.

יעקב מרגי: אנחנו מקבלים פניות מכל מיני אוכלוסיות.

יעקב מרגי: רבותי, זה לא אופייני לא רק לחרדים ולא לאתיופים, למרות שזה בא משם בעוצמות.

יעקב מרגי: אנחנו נתקלים בפניות מכל חלקי הציבור, שהעניין הזה מנטלית, רגשית לא עובד להם.

יעקב מרגי: מי שזוכר, בשנה האחרונה יצאנו בקמפיין כדי להכניס את זה לתודעה, כדי שזה לא יהיה קשה לציבור.

יעקב מרגי: זה קצת שיפר את המצב.

יעקב מרגי: כמשרד, אנחנו ערים למצוקה.

יעקב מרגי: אנחנו יודעים גם בעובדה שהציבור החרדי, בחלקו הגדול - - -

משה גפני: לא, לא, לא רק הציבור החרדי.

משה גפני: בכלל לא.

יעקב מרגי: לא סיימתי.

יעקב מרגי: חלקו הגדול של הציבור החרדי לא ייקבר בקבורה בקומות.

יעקב מרגי: כמעט כל האוכלוסייה האתיופית מגייסים כספים שאין להם כדי לרכוש חלקות בסכומים אסטרונומיים בקיבוצים ובכל מיני מקומות, כדי לא להיקבר בקומות.

יעקב מרגי: אנחנו מודעים לכך.

יעקב מרגי: אמנם היתה החלטת ממשלה, אבל כפי שאומר גפני: עם כל הכבוד, אז מה אם הממשלה החליטה?

יעקב מרגי: נכון, זה אנשים החליטו.

יעקב מרגי: צריך לבחון את ההחלטה.

יעקב מרגי: קיבלתי את הקריאה של חבר הכנסת גפני, יושב-ראש הוועדה, ובשנתיים האחרונות כבר קיימנו דיונים.

יעקב מרגי: אנחנו מחפשים אלטרנטיבות.

יעקב מרגי: רק לפני כחודשיים ישבתי גם עם מינהל התכנון אצלי במשרד, לפני כינוס ועדת השרים לענייני קבורה, ואמרתי להם שעם כל הכבוד לתמ"א 19, שמחייבת וכותבת את המפרט של בתי העלמין החדשים והחלקות החדשות, אנחנו נצטרך לפתוח את זה ולתת מענה לקבורת שדה.

יעקב מרגי: נכון, זה לא יהיה בגוש דן, במקומות ששם הקרקע יקרה.

יעקב מרגי: נצטרך למצוא בסובב ירושלים ובמקומות שבהם יש קרקעות כלואות, קרקעות שלא מיועדות לשום דבר, שלא יפגעו בנוף הביוספרי של אזור בית שמש ולא בנגב באזורים המיועדים לנוף או פיתוח, אבל יש מקומות שאנחנו יודעים להצביע עליהם, שבמאות השנים הקרובות לא יהיה בהם שום דבר ואפשר לייעד אותם לקבורה.

יעקב מרגי: אפשר לעשות את זה עם הטמעה בנוף.

יעקב מרגי: אנחנו בתהליך של עבודה.

יעקב מרגי: לא יכול לומר שיש פתרונות.

יעקב מרגי: קיימתי דיונים מספר עם ראש מועצה אזורית בנגב, אני מנסה לאתגר אותה לכך.

יעקב מרגי: היא מנסה לעזור לי ולמצוא בשטח המועצה שטחים כאלה.

יעקב מרגי: אם רוצים לדעת, זו מועצה אזורית בני שמעון.

יעקב מרגי: יש שם ראש מועצה מאוד פרקטית, שמרימה את הכפפה.

יעקב מרגי: אין לה פתרונות עדיין.

יעקב מרגי: ביקשנו גם ממינהל התכנון שיצביע לנו על מקומות, שנוכל להביא תיקון להחלטת הממשלה שעל מקומות כאלה לא תחול החלטת הממשלה של 50% קבורה רבודה.

משה גפני: אני מודה לך, אדוני השר.

משה גפני: דיברת על ועדת חקירה בעניין, לפי מה שאני הבנתי, גם מהמחקר של שמוליק סלבין, שזה הון תועפות.

משה גפני: הבניינים הגדולים הללו עולים הרבה מאוד כסף.

משה גפני: מה שאנחנו מאשרים פה זה חלק לא גדול של כסף שמשקיעים בעניין הזה.

משה גפני: יש מקומות, אפילו באזור המרכז, מקומות שבהם יש שדה תעופה – זה מה שמופיע במחקר שלו, ואני יודע את זה גם בלי המחקר – שזה עולה הרבה פחות.

משה גפני: הקרקעות הללו לעולם לא ינוצלו, כדי לנצל אותן יצטרכו להעביר את נמל התעופה בן-גוריון.

משה גפני: אין מציאות כזאת.

משה גפני: אני לא אומר במרכזי האוכלוסייה, אבל יש ציבורים שלמים שהיו מוכנים לקבורת שדה גם אם זה במרחק נסיעה.

משה גפני: אנחנו לא נמצאים במדינה כזאת גדולה, אנחנו רואים שיש שטחים ריקים שלעולם לא בונים שם.

משה גפני: אז אם תהיה ועדת חקירה, כשהמחקר הזה יתפרסם יתברר שהממשלה שגתה בהחלטה שלה, גם מבחינה כספית, גם מבחינה תקציבית וגם מבחינת שירות לציבור.

משה גפני: לכן אני חושב שזה התפקיד שלך, כשר לשירותי דת.

משה גפני: אני שמח שאתה אומר שאתה מטפל בעניין הזה, גם אני מוכן להירתם לזה כי אני חושב שזה שירות לאזרח, ואני מציע שנקדם את העניין הזה.

משה גפני: זה שירות שצריך לתת לאוכלוסייה.

יעקב מרגי: אין ספק, אני מצטרף לזה.

יעקב מרגי: יש הכרה, זה עלה בדיונים, אני מקווה שנוכל להביא את זה לגמר מעשה.

יעקב מרגי: אם הזכרת את העלויות - למזלנו, היו קרנות פיתוח לחברות הקדישא החזקות של גוש דן, חברה קדישא תל-אביב וחברה קדישא הכללית בירושלים.

יעקב מרגי: אם לא היתה להן קרן פיתוח משלהן גם התמיכה שאנחנו מעבירים לא נושקת אפילו ל-50% מהעלויות.

משה גפני: אני מסכים אתך.

משה גפני: אבל גם הכסף הזה הוא כספי ציבור.

יעקב מרגי: ודאי, וזה מיועד לפיתוח.

יעקב מרגי: אנחנו משעבדים את קרנות הפיתוח של אותם בתי עלמין ואחר כך אנחנו שואלים למה חברות קדישא לא מטפחות את בתי העלמין שלהן ולמה הם לא ירוקים ולא נקיים.

יעקב מרגי: המדינה, פרט לתמיכות האלה שהשנה אנחנו מדברים על קבורה רבודה, לא מתקצבת קבורה, חוץ מדמי הקבורה של יום הקבורה.

יעקב מרגי: חשוב לדעת את זה.

יעקב מרגי: אין תקציב פיתוח לבניית בתי עלמין.

עתניאל שנלר: רכישת הקרקע נכנסת לקרנות.

יעקב מרגי: כן, זה מתוך הקרנות.

משה גפני: רבותי, מספר פנייה לוועדה 563–564.

משה גפני: מי בעד אישור הפנייה?

משה גפני: מי נגד?

משה גפני: בעד הפנייה – רוב

משה גפני: נמנעים - 1

משה גפני: תודה רבה, הפנייה אושרה.

עתניאל שנלר: מותר לשאול למה אדוני נמנע?

משה גפני: אני מדבר פה שעתיים, אף אחד לא מבין מה אני אומר?

משה גפני: הסברתי – אני לא רוצה לעכב את זה, בגלל שאי ברירה, אבל אני לא רוצה להצביע בעד זה.

משה גפני: אני חולק על הממשלה הזאת.

משה גפני: אנחנו עוברים לנציב שירות המדינה, פנייה 578.

אלכס קגנוב: הפנייה נועדה לביצוע שינויים פנימיים בתקציב הנציבות בסך של כ-6 מיליון שקלים, בעיקר לתגבור תקציבי התפעול של הנציבות עקב רפורמה ותעדופים פנימיים של נציבות שירות המדינה.

משה גפני: בבקשה אדוני, נציב שירות המדינה.

משה גפני: אני מודה לך שנענית לבקשתנו להשתתף בישיבה.

משה גפני: האם אתה יכול להסביר לנו את הפנייה הזו?

משה גפני: קודם כול, אני רוצה לברך אותך.

משה גפני: אתה פעם ראשונה כאן כנציב שירות המדינה.

משה גפני: כבר בירכתי אותך בשיחות פרטיות, ואני רוצה לברך אותך על התפקיד.

משה גפני: זה תפקיד מאוד חשוב, אפשר לעשות הרבה דברים.

משה גפני: אפשר, למשל, לשלב ערבים בשירות המדינה אם רוצים.

משה גפני: לא תמיד רוצים, אבל אפשר לשלב ערבים.

משה גפני: לא כולם משולבים בשירות המדינה - ערבים לא מספיק, וגם נשים במשרות הבכירות.

משה דיין: הבקשה הזו היא לא לתוספת תקציבית אלא להעברות פנימיות.

משה דיין: בתקציב התפעול אנחנו גירעוניים.

משה דיין: הסיבות נובעות משיטת התקצוב הבסיסית, אבל גם מהיום שנכנסתי התחלף דיסקט אבל לא תקציב.

משה דיין: לדוגמה, יותר השקעה במערכות המחשוב ובניית תשתיות לקראת רפורמה, שזה לא הנושא כאן אבל התשתיות לרפורמה זה יותר מומחים ויותר מחשוב.

משה גפני: מה זו הרפורמה?

משה דיין: רפורמה בניהול ההון האנושי.

משה דיין: היא כוללת כמה ראשי פרקים: הפיכת הנציבות לגוף מטה תורתי – מה שהיא לא בדיוק היום.

משה גפני: מה זה?

משה דיין: גוף מטה שקובע את התורה ויש לו מנגנוני בקרה.

משה דיין: היום הנציבות עוסקת הרבה בשוטף.

משה דיין: זה יצריך ביזור סמכויות למשרדי הממשלה, נושא שמטופל גם בהקשרים אחרים, כמו הגברת המשילות והעצמת הניהול של המנכ"לים, וגם לטפל במנגנוני ניהול כוח אדם בסיסיים כמו סוגיות של רוטציה, ניהול קריירה, עתודות ניהוליות, טיפוחו סגל בכיר ועוד.

משה דיין: זה נושא ארוך.

משה גפני: לא הזמנו בשביל ההעברה הזו, שהיא חשובה כשלעצמה, אלא יותר בשביל התורה שעליה אתה מדבר.

משה גפני: אמרת כמה מילים שלא הבנתי: מה זה "חיזוק המשילות"?

משה דיין: יש טענה ידועה של מנהלים כללים ואפילו שרים שהרגולטורים הפנים-ממשלתיים לא נותנים להם לעבוד.

יעקב אדרי: חשבים, יועצים משפטיים וכו'.

יעקב אדרי: עברנו את זה.

משה דיין: בתחום שלי, של ניהול משאבי אנוש, על כל דבר צריך ללכת לנציבות ולקבל אישור ולהיות נתונים לחסדיהם.

משה דיין: ואז אומרים, לפעמים בצדק: נתנו לי הרבה אחריות אבל מעט סמכות.

משה דיין: הרעיון הוא להגביר במאזן הזה את הסמכות.

משה דיין: כלומר, הרבה דברים שהיום הגורם המאשר הוא הנציבות, אנחנו רוצים לבזר סמכויות לשטח, להנהלות של המשרדים.

משה דיין: הביזור הזה מצריך פיתוח תורה, האחדת כללים - - -

משה גפני: זאת אומרת, אם יש יועץ משפטי במשרד והשר והמנכ"ל רוצים לקדם מדיניות שאתה עם באו למשרד, בשביל זה נבחרו על-ידי הציבור, והיועץ המשפטי מתערב – לא בדיוק בדברים חוקתיים או חוקיים – או חשב או לא חשוב מי, איך אתם מתערבים בעניין הזה?

משה דיין: אני מדבר בגזרה שלי, של נציב שירות המדינה.

משה דיין: היום במדינת ישראל, בשביל להעלות רמת דירוג של מזכירה בבית-חולים ממשלתי באיזו תת-מחלקה מ-15 ל-17 או 16–18 – אלה מספרים שמשקפים מעט מאוד כסף - רק נציב שירות המדינה יכול לחתום על השינוי הדרמטי הזה.

משה דיין: מנכ"ל, בשביל לעשות את השינוי הזה, צריך להגיע עד אליי, לעלות במדרגות, לקבוע פגישות וכאלה.

משה דיין: אנחנו רוצים להוריד את זה לשטח.

משה דיין: לגבי הייעוץ המשפטי - במקביל או די בסמוך התקבלה החלטת ממשלה אחרת, שהקימה ועדה בראשותו של אריה לוקר, מנכ"ל משרד הממשלה, שמדברת על ייעוץ משפטי, אגף תקציבים וחשב כללי.

משה דיין: כלומר, העצמת הניהול של המנכ"לים בהיבטים האלה.

משה דיין: למשל, הדיבורים על הפחתת מספר התקנות עולים שם וגם עולה הסוגיה של הייעוץ המשפטי לממשלה.

משה דיין: יושב שם נציגו של היועץ ומנסים למצוא את הדרך גם לשמוע את טענות המנכ"לים בהקשר הזה.

משה גפני: זאת אומרת, המנכ"לים מתלוננים שאגף התקציבים מנהל להם את המשרד או שהייעוץ המשפטי מנהל להם את המשרד?

משה דיין: בבמה הזו אני לא מתלונן, אבל יש מנכ"לים שמתלוננים.

משה גפני: גם אני לא מתלונן.

משה גפני: אני שואל האם הכוונה שלך לתת סמכויות יותר להנהלת המשרד, דהיינו למנכ"ל?

משה דיין: בגזרה שלי - כן.

משה גפני: זאת אומרת, שאגף התקציבים לא יבוא ויגיד - - -

משה דיין: בגזרה שלי, של הון אנושי.

עתניאל שנלר: רגולציה ולא ניהול.

עתניאל שנלר: היועצים המשפטים יתעסקו ברגולציה המשפטית ולא ינהלו, אותו דבר החשבות ואותו דבר כוח אדם.

עתניאל שנלר: זה ניהול נכון, שיש מנכ"לים.

משה דיין: אבל זו רק זרוע אחת.

משה דיין: הזרוע השנייה היא הסוגיה של ניהול מנגנוני הון אנושי מפותחים ומודרניים, דוגמת סוגית הרוטציות, סוגיה של מכרזים, סוגיה של גיוס עתודות ניהול או ניהול סגל בכיר או תגמול דיפרנציאלי – איך לתגמל עובדים בשיטות מודרניות, ולא כמו שזה היום, שיש טענה שזה לא קיים.

משה גפני: מר דיין, עלו פה כמה פעמים שאלות, למשל לגבי נשים ערביות.

משה גפני: שילובן בכוח העבודה במדינת ישראל מאוד נמוך.

משה גפני: הוא נובע, בין היתר, מאורח החיים שלהן ולשלב אותן זה דבר מאוד קשה.

משה גפני: באחת הישיבות של ועדת הכספים, נדמה לי שלפני שנתיים, היה פה איש המחקר של משרד התמ"ת ואמר שכדי לשלב אוכלוסיות בשירות הממשלתי בארצות-הברית אפילו השאלון מותאם לאותן אוכלוסיות.

משה גפני: המדינה שלנו היא מדינה מרובעת; אתה עובר את המבחן – טוב, אתה לא עובר את המבחן – אז לא.

משה גפני: יש אנשים שלא יודעים אפילו לקרוא את המבחן הזה בגלל שהם חיים באורח חיים אחר, כמו הנשים הערביות.

משה גפני: אני לוקח אותן בתור דוגמה.

משה גפני: גם על זה אתם מדברים?

משה גפני: נכון, זה מה שהייתי צריך לשאול?

שכיב מוראד שנאן: רציתי לשאול לגבי החרדים.

משה גפני: החרדים לא רוצים להשתלב.

משה גפני: סתם פרזיטים.

משה גפני: עזוב את החרדים, לא רוצים לעבוד, רוצים לחיות על קצבאות.

שכיב מוראד שנאן: גם הערבים אותו דבר.

משה גפני: לא, לא, ערבים לא.

משה גפני: שלא תגיד את זה, זו כבר גזענות.

משה גפני: על החרדים אפשר להגיד.

משה גפני: לא נוקפים אצבע.

משה דיין: גם הנושא של ייצוג הולם נכנס.

משה גפני: אני לא מדבר על ייצוג הולם, ייצוג הולם זה חוק.

משה גפני: אני מדבר על נציב שירות המדינה - - -

שכיב מוראד שנאן: הוא מדבר על היעדר צורך בייצוג הולם, שלא יהיה צורך ליישם ייצוג הולם.

משה דיין: גם נושא גיוון אוכלוסיות בתעסוקה נכלל במתווה הרפורמה בהחלטת הממשלה וגם נכלל בדיונים.

משה דיין: אם אתם רוצים ארחיב, כי אנחנו עובדים גם בלי רפורמה.

משה דיין: יש כמה אוכלוסיות שאנחנו מתמקדים בהן.

משה דיין: יש שלוש אוכלוסיות שהן על-פי חוק: מוגבלים, ערבים ובני העדה האתיופית.

משה גפני: ונשים.

משה דיין: נכון, וגם נשים.

משה גפני: אני אישרתי את כל החוקים האלה.

משה דיין: אז נדבר על נשים?

משה גפני: לא, לא.

משה גפני: לכן אמרתי: עזוב את החוק.

משה דיין: אני יכול לבשר הרבה בשורות.

משה גפני: דרך אגב, הנושא של ייצוג לנשים עבר בחוק לפני הרבה שנים.

משה גפני: אנחנו, ביהדות התורה, הצבענו כל הזמן בעד החוקים האלה.

משה גפני: בנשים זה מאוד הצליח, לא ברמות הבכירות.

משה גפני: במשרות הבכירות זה לא הצליח, במשרות הבינוניות ומטה נשים עברו את ה-50%.

משה דיין: הום שני שליש משירות המדינה זה נשים.

משה דיין: הבעיה היא שבמשרות הבכירות היחס הפוך – רק שליש.

משה גפני: בסדר, אמרתי.

משה גפני: אני לא צריך להיות נציב שירות המדינה בשביל זה.

אורי אריאל: השאלה היא מה עושים עם זה.

משה דיין: בבקשה, אני מוכן לומר.

משה גפני: יגידו רק על החרדים שיש הדרת נשים, על החילונים לא.

שכיב מוראד שנאן: אתה רוצה להגיד שאם יש עכשיו מכרז ובן מיעוטים מוגבל ניגש אליו, הוא יקבל עדיפות?

משה דיין: כן.

משה גפני: כן, אבל יתקבל הגבר היהודי.

שכיב מוראד שנאן: זה מה שקרה אתמול.

שכיב מוראד שנאן: היה מכרז, ניגש דרוזי עם מוגבלות שעונה לקריטריונים ולא קיבלו אותו.

משה דיין: העדפה מתקנת זה לא שמקבלים - - -

משה גפני: מה אתה מתכוון לעשות כדי לשלב אוכלוסיות?

משה דיין: יש כמה טכניקות.

משה דיין: אחת מהן היא הקצאת משרות ייעודיות.

משה דיין: באוכלוסייה הערבית היתה הקצאה בשנים האחרונות וגם באתיופית היתה הקצאה וגם תהיה השנה הקצאה.

משה דיין: אלה משרות מיועדות שמי שיכול להתמודד עליהן זה רק מאותו מגזר ובאופן טבעי זה מביא לנו מועמדים מהאוכלוסייה הזו.

משה דיין: מה שלא פחות חשוב זה לטפל בשורש, השורש הוא שער הכניסה.

משה דיין: נדגים לכם.

משה דיין: פרויקט הדגל של הנציבות זה צוערים לשירות המדינה, השנה התחיל מחזור א'.

משה דיין: זה מסלול של מצטיינים.

משה דיין: כלומר, תנאי קבלה זה הצטיינות בתואר ראשון.

משה דיין: הם באים ללימודי תואר שני ולימודי השלמה.

משה דיין: כלומר, הם הופכים להיות עובדי מדינה בתקופת הלימודים, הם לומדים גם תואר בעברית וגם לימודי השלמה.

משה דיין: כלומר, סדר יומם מלא.

משה דיין: באמת, מיטב הנוער.

משה דיין: בנקודת הכניסה הזו נתנו דעתנו גם לשילוב נשים - ואכן יש שם רוב נשים, כ-57%.

אורי אריאל: מי הציע לכם את התוכנית הזאת?

אורי אריאל: איך זה הגיע?

משה דיין: המקור הוא פרויקט עתידים, שהוא לא ממשלתי, הוא מתואם ממשלתית.

משה דיין: באבולוציה של זה הוא פרויקט של המדינה.

משה דיין: הם עובדי הנציבות ממש והמדינה לקחה את זה על עצמה.

משה דיין: אני שמח לומר שיש שם אישה חרדית, ושמנו בכניסה גם את הנושא של הייצוג הערבי.

משה דיין: ברגע שנעבה את דרג הביניים אז בעוד חמש-שש ושבע שנים הם יגיעו גם לניהול.

משה דיין: חשוב לחזק את דרג הביניים שיוליד לנו את המנהלים של מחר.

משה דיין: עוד דוגמה – המסלול לתואר שני, המסלול לבכירים, גם שם אנחנו נותנים את הדעת.

משה דיין: השנה זה 50% נשים ו-50% גברים.

משה דיין: קורס סגל בכיר, שזה קורס הניהול הבכיר של המדינה, עשיתי אותו ערב מינויי לנציב שירות המדינה והיו שש נשים.

משה דיין: במחזור שפתחתי השנה יש כבר 12 נשים.

משה דיין: כלומר, אנחנו שמים לזה לב בשערי הכניסה.

משה דיין: עוד דרך התמודדות – חבר הכנסת שנאן, לגבי מה ששאלת - בוועדות המכרזים יצאה הוראה שלי והבניית שיקול הדעת כתובה.

משה דיין: כלומר, ברגע שיש ערבי, מוגבל או אישה צריך להתייחס לזה בכתב ולחתום על זה.

שכיב מוראד שנאן: פגשתי אותך לפני כמה חודשים ואני מרגיש לגביך באופן אישי מצוין, אני חושב שהעסק בידיים טובות.

שכיב מוראד שנאן: אני בטוח שהכוונות שלך הן טובות כולן, אבל זה לא מחלחל למטה, לצערי הרב.

משה דיין: ברשותך, אשלים תשובה.

משה דיין: הוצאתי הוראה נורא קשה – היום כל תקן שלישי אמור להיות מסומן לאוכלוסייה הערבית, אלא אם כן מקבלים פטור.

משה דיין: בשיטה הזו יצאו מה-1 בינואר 2012 מאות משרות לערבים.

משה דיין: יש לנו בעיה שהם לא ניגשים בהיקפים.

משה דיין: כלומר, אם האוכלוסייה הערבית מהווה 20% מסך האוכלוסייה, היא ניגשת למכרזים בהיקף של 7%, ופה הבעיה.

משה דיין: יש לנו תקנים מיועדים שמפרסמים אותם והם נשארים ריקים.

משה גפני: חוץ מזה מרוצה משילוב המגזרים.

משה דיין: לא, יש הרבה מה לעשות.

עתניאל שנלר: תוך כמה זמן הרפורמה הזו תושלם?

משה דיין: זו רפורמה של עשור פלוס.

משה דיין: ההתחלה היא ב-2013, במערך הבחינות כבר התחלנו.

משה דיין: ההתחלה תהיה בשיטת הפילוטים.

משה דיין: כלומר, משרדים שיהיו משרדים לדוגמה, כי הם חזקים להכיל את הרפורמה הזו.

משה דיין: היא לא בנויה לכל משרד כי היא דורשת תשתית חזקה במשרדים.

משה גפני: בסיעתא דשמיא.

משה גפני: ההחלטה שבשנים האחרונות הכול הולך לתואר - - -

משה דיין: יש על זה החלטת ממשלה.

משה גפני: אבל יש אנשים בלי תואר שהם יותר מתאימים לתפקידים.

משה גפני: בוועדת הכספים לדורותיה המוצלחים ביותר, המצוינים ביותר, היו כאלה בלי תואר.

יעקב אדרי: ויש מקביל לתואר?

משה גפני: עשינו בחוק שיוכל להיות בוועדה המוניטרית בבנק ישראל מישהו בלי תואר.

משה דיין: הכול נשקל.

משה דיין: למשל, רואה חשבון לא חייב להיות עם תואר, אבל בגלל שהם עוברים מסלול רציני וגם בגלל שזה נותן מענה לאוכלוסיות חרדיות שעוברות את המסלול הזה וגם של ערבים, אז - - -

משה גפני: ערבים עוברים תואר רגיל.

משה דיין: אז אולי בעיקר אוכלוסיות חרדיות, זה גם טוב מאוד, אז נתנו את המענה הזה.

משה גפני: בירכתי אותך על זה, אבל לא מהפכה.

יעקב אדרי: זו התחלה טובה, הרב גפני.

משה גפני: בירכתי אותו על זה, גם עכשיו אני מברך.

משה גפני: אבל אני מדבר על מהפכה, שצריך לשלב את כל האוכלוסיות ולא להשתמש בזה רק על-ידי פוליטיקאים לתעמולה.

יעקב אדרי: חשוב שיהיה לזה המשך.

משה גפני: בדיוק.

משה גפני: אני מודה לך, אדוני נציב שירות המדינה, על הסקירה הנרחבת.

משה גפני: אנחנו עוד נדבר וניפגש.

משה גפני: מי בעד אישור הפנייה של נציבות שירות המדינה, 578?

משה גפני: מי נגד?

משה גפני: בעד – פה אחד

משה גפני: נמנעים – אין

משה גפני: תודה, הפנייה אושרה.

משה גפני: אנחנו מודים לך.

משה גפני: אנחנו עוברים לפנייה הבאה, 674 – משרד התמ"ת.

משה גפני: בבקשה.

דוד שטיינמץ: הפנייה הזאת היא לשינויים פנימיים בתקציב בהתאם לביצוע המזומנים בפועל.

דוד שטיינמץ: מתוכם 10 מיליון שקלים במזומן למסלול תעסוקה, בהתאם לביצוע בפועל; תוספת של 4.5 לקרן סיוע ליצואן ותוספת של 600,000 למכון עבור תערוכה בין-לאומית שהם עושים, של HLS - אבטחה אזרחית.

משה גפני: מה זה תוכניות תעסוקה?

דוד שטיינמץ: זה מסלול תעסוקה, בהתאם לביצוע בפועל.

משה גפני: איפה?

משה גפני: מה זה?

דוד שטיינמץ: במסלול תעסוקה יש תקציבים.

דוד שטיינמץ: התקציב שלנו הוא בהרשאה להתחייב.

דוד שטיינמץ: בהתאם לביצוע בפועל צריך עוד 10 מיליון שקלים במזומנים, ואנחנו מקבלים את 10 מיליון השקלים האלה.

דוד שטיינמץ: אין פה שום שינוי בתוכניות, אבל בהתאם לביצוע בפועל אנחנו מוסיפים תקציב.

משה גפני: אתם מורידים כסף מהקרן לסיוע לעסקים קטנים ומורידים מחיזוק הצפון והדרום.

דוד שטיינמץ: אנחנו לא מורידים.

דוד שטיינמץ: אלו תקציבים שניתנים בהרשאה להתחייב.

דוד שטיינמץ: בתקציבים האלה יש כרגע עודף.

משה גפני: אתם מורידים מקרן הסיוע לעסקים קטנים 4.5 מיליון, מורידים מחיזוק הצפון והדרום 5 מיליון.

דוד שטיינמץ: מקרן הסיוע לעסקים קטנים אני לוקח לטובת קרן הסיוע ליצואן בודד, זה בהתאם לביצוע בפועל.

דוד שטיינמץ: אנחנו לא מקטינים כהו זה את הפרויקט עצמו.

דוד שטיינמץ: אתן לך דוגמה.

דוד שטיינמץ: אם אני נותן בפרויקט מסוים 100 שקל בהרשאה להתחייב, על מנת שהוא יתחייב, ואני נותן 30 שקל במזומן.

דוד שטיינמץ: נניח שבמהלך השנה הוא מבצע רק 20 שקל, הפעולה עצמה היא פעולה שנמשכת הרבה שנים.

דוד שטיינמץ: ה-10 שקלים האלה, בינתיים אין להם מה לעשות השנה אז אנחנו מעבירים אותם למקום אחר שצריך אותם מזומנים.

דוד שטיינמץ: אין כאן שום פגיעה בשום דבר כי אלה סעיפים שהם בהרשאה להתחייב.

משה גפני: יש שאלות?

משה גפני: מי בעד אישור הפנייה?

משה גפני: מי נגד?

משה גפני: בעד – פה אחד

משה גפני: נמנעים – אין

משה גפני: תודה, הפנייה אושרה.

משה גפני: אני עובר לפנייה הבאה, 675–676.

חביב קטן: שלום.

חביב קטן: פנייה תקציבית זו נועדה לתקצב את הקרן המשותפת של ישראל-גרמניה לתמיכה במחקרים, בהתאם לסיכום - - -

משה גפני: אתה נמצא במשרד המדע או במשרד התרבות והספורט?

חביב קטן: גם וגם.

משה גפני: אז מי השר הממונה עליך?

חביב קטן: שניהם.

חביב קטן: יש מטה משותף של שני המשרדים, חלק - - -

משה גפני: אתה עובד של איזה משרד?

חביב קטן: של שני המשרדים.

אורי אריאל: מה זה מסובך?

אורי אריאל: פעם זה היה משרד אחד.

אורי אריאל: הקואליציה, הממשלה שלך, רצתה הרבה שרים אז היא הפרידה, אבל המטה נשאר אותו מטה.

אורי אריאל: זו אותה עבודה, מה קרה?

משה גפני: בבקשה.

משה גפני: מה אתה מסביר?

חביב קטן: הפנייה נועדה לתקצב את הקרן המשותפת של ישראל-גרמניה למימון מחקרים, בהתאם לסיכומים קיימים של הממשלה עם הקרן לטפל בתוכנית החלל האזרחי, בהתאם לסיכום עם משרד האוצר.

משה גפני: טוב.

משה גפני: שאלות?

משה גפני: אין.

משה גפני: מי בעד אישור הפניות?

משה גפני: מי נגד?

משה גפני: בעד – פה אחד

משה גפני: נמנעים – אין

משה גפני: תודה, הפניות אושרו.

משה גפני: אנחנו עוברים לפניה מס' 677.

אורי גבע: הפנייה הזו נועדה לתגבור של משרה אחת במועצה הלאומית לכלכלה.

משה גפני: מה קרה?

אורי גבע: זה סיכום בין האוצר לבין משרד ראש הממשלה.

משה גפני: סיכום זה בסדר, אבל תסביר מה הסיכום.

משה גפני: לא מספיק מה שאני מייעץ להם, למה צריך עוד מישהו?

משה גפני: מה זו המשרד הזאת?

אורי גבע: זו משרה של כלכלן.

משה גפני: למה צריך אותה?

אורי גבע: המועצה הלאומית, הסמכויות שלה מתרחבות לאורך השנים.

משה גפני: זה אצל יוג'ין קנדל?

אורי גבע: כן.

אורי אריאל: אתה יכול להגיד לנו אם הכלכלן הזה יעזור לנו גם להעביר את ששינסקי?

אורי אריאל: היתה הבטחה של הממשלה, של שר האוצר, ש-1 בנובמבר 2011 יהיה חוק.

אורי אריאל: על סמך זה העבירה הוועדה, והיושב-ראש, את החוק.

אורי אריאל: לולא כן הוא לא היה עובר.

אורי אריאל: נדמה לי שה-1 בנובמבר 2011 עבר.

אורי גבע: אני לא יודע לאן הוא יוקצה בדיוק.

אורי גבע: אם זו הבטחה של משרד האוצר אולי כדאי שתשאל באוצר.

משה גפני: מי בעד אישור הפניה?

משה גפני: מי נגד?

משה גפני: בעד – פה אחד

משה גפני: נמנעים – אין

משה גפני: הפנייה אושרה פה אחד.

אורי אריאל: רביזיה, בבקשה.

אורי אריאל: אם אפשר, למסור למי שצריך שזה על חוק ששינסקי.

משה גפני: הממשלה קיבלה החלטה בעניין הזה.

אורי אריאל: הממשלה קיבלה.

אורי אריאל: שתביא את זה לפה.

משה גפני: היא מביאה את זה.

אורי אריאל: הממשלה שלך, שאתה כל כך מאוהב בה.

אורי אריאל: מתי זה על סדר יומנו?

משה גפני: אני לא מאוהב בממשלה, אם זאת השאלה שלך.

משה גפני: אנחנו עוברים לפניות 678–679.

אורי גבע: הפנייה הזו נועדה לתגבור של 20 מיליון שקלים במערך הביטחון, לגיור בצבא, לצד שינויים פנימיים שנועדו לתגבר את מזכירות הממשלה לפרויקט מיכון שיש השנה.

אורי גבע: מיליון שקלים למרכז מורשת בגין לשימור כתבי ז'בוטינסקי, זו בקשה של המשרד.

משה גפני: אני רוצה לבדוק – מה זה מרכז בגין כל הזמן ומרכז - - -

עתניאל שנלר: זה על פי חוק מורשת.

משה גפני: אנחנו רוצים יותר הסברים.

משה גפני: אנחנו עוברים לפניה הבאה – 680.

יעקב אדרי: הגיור והכול זה יחד?

משה גפני: אותה העברה.

עתניאל שנלר: סליחה, אני לא מבין.

עתניאל שנלר: אנחנו מצביעים על זה?

משה גפני: לא, ביקשתי יותר הסברים.

משה גפני: אביא את זה בישיבה הבאה.

עתניאל שנלר: על הגיור?

משה גפני: לא, על מרכז בגין.

עתניאל שנלר: יש מצב שאפשר להפריד בין הדברים?

משה גפני: כבר 23 שנה אני מבקש להפריד.

משה גפני: יש דברים שאני רוצה להצביע בעדם ויש דברים שאני לא רוצה להצביע.

עתניאל שנלר: לא, אי-אפשר לעכב את - - -

משה גפני: אפשר.

משה גפני: למה אי-אפשר?

משה גפני: פנייה מס' 680.

צור אגזאן: פנייה זו נועדה לביצוע שינויים פנימיים בתקציב המשרד לשירותי דת, שעיקרם סך של 1,953 אלפי שקלים פיתוח קברי אבות וכן תקצוב של 3 מיליון שקלים למימון הוצאות עבר לתמיכה בהקמת עמותה.

משה גפני: אני צריך הסברים על הדבר הזה.

משה גפני: כבר שאלתי בפעם הקודמת, לא הסבירו לי.

משה גפני: אני לא מביא להצבעה.

משה גפני: פנייה 683.

אפרת תבור: פנייה זו נועדה לביצוע שינויים פנימיים בתקציב משרד האוצר, בהתאם לצורכי המשרד.

אורי אריאל: כמה זה?

אורי אריאל: על כמה כסף מדובר?

משה גפני: גברתי, יושבים פה חברי כנסת.

משה גפני: אם אני צריך להצביע על מה שהסברת, אני מצביע נגד.

אפרת תבור: אז אני אסביר.

משה גפני: משרד האוצר, יש לי בעיות אתו.

משה גפני: עם שינויים יש לי בעיות, צריך לשכנע אותנו שצריך לאשר דבר כזה.

אפרת תבור: כל הפנייה היא בסעיף 05, ואסביר.

אפרת תבור: בתחילת השנה אנחנו בדרך כלל מתגברים כל מיני הוצאות תפעוליות, כמו שכר דירה וארנונה, דברים שצריך לשלם אותם לפעמים מראש, לפעמים בסכומים ניכרים.

אפרת תבור: אחר כך, כשאני מקבלת את העודפים, אני עושה החזרה של אותו כסף.

אפרת תבור: שום דבר לא יוצא מפה החוצה.

אפרת תבור: הכול אצלי בתוך הסעיפים, בהתאם לצרכים שאני צריכה לשלם.

משה גפני: יש שאלות?

משה גפני: אין.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפנייה אושרה.

אורי אריאל: אני נגד ואני מבקש רביזיה.

אורי אריאל: אני מבקש שתגידי לשר או למי שצריך שיואילו להגיד לנו מה עם חוק ששינסקי בבקשה.

משה גפני: לא, אל תבקש רביזיה.

אורי אריאל: אני מבקש רביזיה.

אורי אריאל: למה לא?

אורי אריאל: כי שנה לא הביאו את חוק ששינסקי ואתה שותק להם?

אורי אריאל: למה אנחנו צריכים להתנהל ככה?

אורי אריאל: יש חוק ששינסקי, שיביאו את זה.

משה גפני: בסדר, אבל אתה לא יכול לעכב את הכול.

אורי אריאל: למה אני לא יכול?

אורי אריאל: אני יכול.

משה גפני: אגב, שתדעו שהוועדה כמעט כל שבוע תשב על הפניות.

משה גפני: המדינה לא נעצרת.

אורי אריאל: מאה אחוז.

עתניאל שנלר: אני שואל עכשיו בשביל ללמוד, אני חדש בארץ.

עתניאל שנלר: הצורך להגיש בנפרד תלוי רק במגיש, רק באוצר?

משה גפני: רק באוצר.

עתניאל שנלר: אם הם לא היו מתבטלים - - -

אורי אריאל: זו לא בטלנות.

אורי אריאל: זו שיטה להעביר את מה שהם רוצים.

אורי אריאל: מה שאתה רוצה להפריד הם רוצים לא להפריד.

אורי אריאל: זו לא טעות.

משה גפני: אורי, אצטרך להצביע על הרביזיה.

אורי אריאל: בוודאי, בשבוע הבא.

אורי אריאל: כל שבוע אנחנו יושבים.

אפרת תבור: אנחנו נמצאים בסוף שנה וגם ככה מאוד קשה לנו השנה עם תקציב.

אפרת תבור: אשמח לסייע בכל מה שאתה צריך, רק תגיד לי מי צריך לתת לך תשובה.

אורי אריאל: התשובה היא בידי שר האוצר, יותר מדויק – היועץ המשפטי שלו, לפי דעתי עורך הדין יואל בריס, שצריכים להביא את החוק שאושר כבר בממשלה, לפי מה שכתוב בעיתון.

אורי אריאל: הם הבטיחו להביא אותו לפני שנה.

אורי אריאל: זה היה התנאי לאישור כל החוק של ששינסקי, שזו מהפכה גדולה, כידוע, ובינתיים הם לא עושים קרן ולא שומרים כסף בקרן.

אורי אריאל: הם עושים מה שמתחשק להם.

אורי אריאל: זה בחוק, זו לא הבטחה ממשלתית.

משה גפני: חבר הכנסת אורי אריאל, אני לא מאוהב בממשלה.

משה גפני: דיברתי עם הממשלה כמה פעמים על העניין הזה, דיברתי גם עם שר האוצר.

משה גפני: הממשלה קיבלה החלטה, פרסמה אותה, הניחה על שולחן הכנסת.

משה גפני: זה נמצא על שולחן הכנסת.

אורי אריאל: בשבוע הבא יש מליאה.

משה גפני: אז יכול להיות שזה יגיע.

אורי אריאל: יגיע בשבוע הבא - נוריד את זה.

יעקב אדרי: נדמה לי שזה בסדר היום.

משה גפני: זה בין הבקשות של הממשלה.

משה גפני: מה שאמרת עד החלטת הממשלה צדקת, אבל אחרי שהממשלה קיבלה החלטה, מה אתה רוצה שנעשה?

משה גפני: את מה אתה רוצה לזרז?

משה גפני: ברביזיות אנחנו רוצים לזרז משהו.

אורי אריאל: אסביר.

אורי אריאל: הממשלה מנהלת את סדר היום של הכנסת, כי עכשיו יש רק ועדת הסכמות.

אורי אריאל: אין חקיקה פרטית, כידוע, ואין כלום.

אורי אריאל: אם הממשלה רוצה להעלות את זה – כמו שבשבוע הבא יש על סדר היום - - -

שגית אפיק: היא מעלה את זה, היא הגישה בקשה.

אורי אריאל: שמעתי.

אורי אריאל: נכון לרגע זה, בסדר היום שאני ראיתי, זה לא נמצא.

אורי אריאל: אם זה חשוב לה היא תלחץ.

משה גפני: רק שתדע על מה שמתנהל, מבחינת סדר היום, מפני שיש גם חוקים שלנו שאנחנו רוצים להביא, חוקים ממשלתיים.

משה גפני: אני רוצה שתדע מה הפרוצדורה שקיימת, ואני גם רוצה לשבת עם יושב-ראש הכנסת שוב.

משה גפני: ברגע שנסיים כנראה אשב אתו.

משה גפני: על החוקים הממשלתיים הממשלה צריכה להגיש בקשה, לאחר שהממשלה אישרה את זה, ויושב-ראש הכנסת מאשר או לא מאשר.

משה גפני: הממשלה הגישה בקשה, היא מבקשת לאשר את חוק ששינסקי בקריאה ראשונה במליאת הכנסת.

משה גפני: עכשיו זה בידיו של יושב-ראש הכנסת.

משה גפני: הממשלה לוחצת על הרבה מאוד חוקים.

משה גפני: ליושב-ראש הכנסת יש את המדיניות שלו, ואני גם מבין את המדיניות הזאת.

משה גפני: זה לא בידי הממשלה, הכול בידי יושב-ראש הכנסת, ובצדק מבחינתו הוא לא מאשר את כל החקיקה הזאת.

משה גפני: זה המצב.

משה גפני: הממשלה לא רלוונטית בעניין.

משה גפני: אם היא לא היתה מגישה בקשה ולא היתה מאשרת אז אתה צודק.

משה גפני: זה דיון אחר.

משה גפני: תשקול עד סוף הישיבה אם לבטל את הרביזיה.

משה גפני: אנחנו עוברים לפניות מס' 684–685.

אנסטסיה סורוקינה: הפנייה נועדה להעברת שבעה תקני כוח אדם למטה המשרד להגנת העורף.

משה גפני: עבור מה?

אנסטסיה סורוקינה: זה בגין המשרד להגנת העורף, שהוקם בתחילת 2012.

אנסטסיה סורוקינה: אנחנו מתקצבים אותם בתקני כוח אדם.

משה גפני: מי בעד אישור הפניות?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפניות אושרה.

משה גפני: פנייה מס' 686.

אורי גבע: הפנייה הזו נועדה לתגבר את תקציב לשכת הפרסום הממשלתית, שהיא מפעל עסקי.

אורי גבע: כל התקציב שמתוגבר פה הוא הרשאה ללשכה לקלוט כספים ממשרדי הממשלה, שהם הלקוחות היחידים שלה.

אורי גבע: זה בהתאם לביצוע בפועל.

אורי גבע: זאת אומרת, רואים את כמות הקמפיינים ועלותם לאורך השנה ומאשרים ללשכה לקלוט את הכספים מהמשרדים, שהם המממנים של אותם קמפיינים.

עתניאל שנלר: זה הרשאות?

אורי גבע: זו לא הרשאה, זה תקציב.

אורי גבע: אבל זה לא תקציב המדינה הקלאסי אלא תקציב שמקורו ממשרדי הממשלה.

אורי גבע: בעצם תקציב השתתפות.

אורי גבע: פשוט מפעלים עסקיים בנויים כך שאין להם תקציב מדינה מקורי אלא הכול הם קולטים - - -

עתניאל שנלר: זה מחוץ לחלק שהם משאירים אצלם בגין - - -

משה גפני: כשאתה מבקש מאתנו, אתה לא צריך לכתוב כמה אתה מקבל מכל משרד?

משה גפני: זה 105 מיליון.

אורי גבע: הלשכה שולחת מסמכים שבהם היא מתארת את כמות הקמפיינים ועלותם לאורך השנה.

משה גפני: לא מעניין אותי.

משה גפני: אני מבקש שלשכת הפרסום תגיד לי מאיזה משרדים היא מקבלת, איפה היא מפרסמת.

אורי גבע: יש לי פה מסמך מדויק של כל הסכומים.

אורי גבע: אני יכול לתת לך אותו.

משה גפני: איפה היא מפרסמת?

אורי גבע: אגיד לך.

אורי גבע: אין לי רשימה של איזה קמפיין הם הוציאו, יש לי סכומים.

אורי גבע: אקרא: משרד התיירות, משרד התמ"ת, משרד ראש הממשלה, משרד התחבורה.

אורי גבע: כמעט כל משרד ממשלתי מבצע איזשהו פרסום באמצעות לשכת הפרסום הממשלתית, בין אם זה ברדיו בתשדירים פשוטים ועד לקמפיינים שאתה רואה בטלוויזיה.

שכיב מוראד שנאן: איך זה הולך במקומונים?

אורי גבע: לשכת הפרסום הממשלתית היא סוג של מנהל שיווק.

אורי גבע: היא מפרסמת במדיה מסוימת בהתאם לסוג הפרסום שרוצים לפרסם.

משה גפני: למה אין בפנייה שלכם את ההוצאה?

אורי גבע: ההוצאה נמצאת, היא פה.

משה גפני: איפה?

אורי גבע: למה הכוונה?

משה גפני: מאיפה מגיע הכסף?

משה גפני: למה זה לא מופיע בפנייה?

אורי גבע: הכסף כבר מתוקצב בתקציבי המשרדים, בתקנות ייעודיות לכך.

אורי גבע: בבסיס התקציב כל משרד יכול להעביר מיליון-שניים או עשרה, תלוי בהיקף הפרסום של המשרד.

אורי גבע: לדוגמה, משרד התיירות - - -

משה גפני: יש מדיניות פרסום של לשכת הפרסום הממשלתית – איפה מפרסמים, באיזה היקף?

אורי גבע: מבחינת יעילות, מבחינת מטרות המשרד.

אורי גבע: לדוגמה, רשות המים עשתה קמפיין גדול – "ישראל מתייבשת".

אורי גבע: קובעים את המדיות שבהן - - -

משה גפני: אנחנו יכולים לדעת את היעילות?

אורי גבע: איך עושים את ההתקשרויות – זה מופיע.

משה גפני: לא שאלתי איך נחתם החוזה.

עתניאל שנלר: אתן לך תשובה, עבדתי אתם הרבה שנים.

עתניאל שנלר: העיקרון הוא שכל קמפיין יש לו את אמות המידה שלו, את אוכלוסיית היעד שלו, המדיה שהוא רוכש וכו'.

עתניאל שנלר: בוודאי שאם מדובר בנושאי דת, למשל, בוודאי שהאוכלוסייה צורכת שירותי הדת עם אמצעי המדיה שלה תקבל יותר נפח כי הם רוצים להגיע להשפעה שם.

עתניאל שנלר: אם מדובר בנושא תיירות חוץ או תיירות אחרת, בוודאי שזה ילך לדבר אחר, בין אם זה בשפות אחרות - - -

משה גפני: אני מבין שמה שאתה אומר גם מתבצע בפועל.

עתניאל שנלר: כן, ככה זה מתבצע – דרך מכרזים, חוזה עם מסגרת.

עתניאל שנלר: זה עסק מקצועי נטו.

עתניאל שנלר: כל מה שיש פה, אם אושרו במשרד התיירות מיליון שקלים, הוא בעצם אומר: תן לי אפשרות לממש את מיליון השקלים כאן.

עתניאל שנלר: זה מקצועי.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפנייה אושרה.

משה גפני: אני מגיש רביזיה, אני מבקש שלשכת הפרסום הממשלתית תגיד לי איך המדיניות הזאת מתבצעת.

משה גפני: מה שחבר הכנסת שנלר אמר זה מאוד משכנע, אני גם רוצה לראות שזה באמת מתבצע.

שכיב מוראד שנאן: אפשר להגיש רביזיה נוספת?

שכיב מוראד שנאן: אני מבקש לדעת איך הם מתייחסים למקומונים במגזר הדרוזי.

משה גפני: אין צורך, אני הגשתי.

שכיב מוראד שנאן: אני רוצה בבקשה לדעת איזה מקומון דרוזי מקבל אצלכם פרסום.

משה גפני: למה דרוזי?

משה גפני: אני רוצה לדעת את כל המדיניות.

משה גפני: הוא יביא גם את זה.

שכיב מוראד שנאן: אני רוצה לדעת את זה.

שכיב מוראד שנאן: אין אף אחד שקיבל אי פעם פרסום אחד.

משה גפני: בסדר, הוא יביא.

משה גפני: אנחנו עוברים לפנייה מס' 687.

משה גפני: בבקשה.

אריאל לוין: תקצוב של החלטות ועדת טרכטנברג לתשתיות במגזר הערבי: סבסוד פיתוח, תכנון קרקע פרטית וקרקע מדינה.

משה גפני: זאת אומרת אתם, בלי ועדת טרכטנברג, לא הייתם עושים את זה.

אריאל לוין: היינו עושים את זה במינון יותר קטן.

משה גפני: מאיפה הכסף?

אריאל לוין: האוצר מביא תוספת של 31 אלפי שקלים, בהתאם להחלטת ממשלה.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפניה אושרה.

עתניאל שנלר: אני מבקש רביזיה.

אורי אריאל: אני מצטרף לרביזיה.

משה גפני: אוקיי, חברי הכנסת שנלר ואריאל מבקשים רביזיה.

משה גפני: פנייה 688 - משרד הפנים.

משה גפני: מישהו נמצא?

יעקב אדרי: כנראה שזה לא חשוב אם לא בא.

משה גפני: אנחנו עוברים לפניות מס' 689–690 – משרד השיכון.

סיוון להבי: כן, אני פה.

משה גפני: מי זה אני?

סיוון להבי: סיוון, משרד הפנים.

משה גפני: נחזור לפנייה הקודמת, 689.

סיוון להבי: מדובר בהעברה של 50 מיליון שקלים לחשב הכללי לטובת הלוואות אוצריות לרשויות מקומיות.

יעקב אדרי: לא הבנתי כלום.

משה גפני: חכה, תיכף נחזור לזה.

משה גפני: פנייה מס' 691, בבקשה.

אפרת תבור: הפנייה נועדה להעברת תקציב כוח אדם בתחום המחשוב מאגף החשב הכללי למטה התקשוב.

אפרת תבור: הוקם מטה התקשוב ואנחנו לא מוסיפים תקנים חדשים, אנחנו פשוט עושים מיון מהחשב הכללי, תחת תוכנית התקשוב, לכל העובדים שהולכים לעבוד שם.

משה גפני: מעבירים ממטה המחשוב למטה התקשוב?

אפרת תבור: כאלה שקשורים לתקשוב ועד היום ישבו בתקנה של החשב הכללי, אנחנו מעבירים אותם תחת תוכנית התקשוב.

משה גפני: איזה משרד אחראי על זה?

אפרת תבור: האוצר.

משה גפני: מה זה התקשוב?

אפרת תבור: זה אגף חדש שהוקם, שאחראי על כל נושא הטכנולוגיות ברמה הממשלתית, לא רק משרד האוצר.

אפרת תבור: מונתה לזה כרמלה אבנר.

משה גפני: מה היא עושה?

אפרת תבור: אגיד לך על אילו יחידות היא תהיה אחראית: ממשל זמין, מרכב"ה, להב"ה.

אפרת תבור: זאת אומרת, כל הנושאים המחשוביים.

אפרת תבור: היא הולכת לרכז את הנושאים באוצר ובכלל הממשלה.

אפרת תבור: כל המנמ"רים יהיו כפופים אליה מבחינה מקצועית.

אורי אריאל: את יודעת אולי אם העיכוב בהעברת הכספים לבית אל אחרי הגירוש נובע מזה שהמנמ"רים בפרויקט להב"ה ומרכב"ה לא עובדים כי חסרים תקציב או תקנים?

אפרת תבור: אני יודעת שבלהב"ה יש בעיה תקציבית.

אורי אריאל: יכול להיות שזה מעכב את העברת התקציב שראש הממשלה הנחה והממשלה החליטה בעניין בית אל?

אפרת תבור: לא.

אפרת תבור: דווקא אתמול ישבתי בישיבה בנושא להב"ה.

אפרת תבור: יש לנו שם בעיה תקציבית, אני לא יודעת שזה משפיע על דברים אחרים.

אפרת תבור: אבל אנחנו פותרים את הבעיה.

אפרת תבור: היום יש 31 מרכזים, אני חושבת שרובם עובדים מאוד יפה.

אורי אריאל: את יכולה לברר בהנהלת המשרד, היועץ המשפטי, מתי הוא יגמור את העניין של ביצוע החלטת הממשלה בעניין בית אל?

אורי אריאל: כדי שלא נצטרך לעשות רביזיה על כל בקשות משרד האוצר.

אפרת תבור: לא, אל תעשה לי את זה.

אפרת תבור: אני בסוף שנה, גם ככה חיי מאוד קשים.

אורי אריאל: מה אני עושה לך?

אורי אריאל: יושבים אנשים בבית אל, הממשלה גירשה אותם מבתיהם והבטיחה להם איזשהו תקציב - - -

אפרת תבור: אתה צודק.

משה גפני: אבל את לא חייבת לענות על זה.

משה גפני: הוא שאל שאלה, תפני לממונים עליך.

משה גפני: את לא יודעת לענות לו, סתם את - - -?

אורי אריאל: אני מבקש רק למסור את הדבר הבא.

אורי אריאל: לא אעכב עכשיו, אבל אני מודיע כבר שבשבוע הבא, בלי נדר, אם אין תשובות מעשיות אעשה רביזיה על כל מה שקשור למשרד האוצר.

אורי אריאל: זה הכול, תפעלו.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפנייה אושרה.

משה גפני: אנחנו עוברים לפניות מס' 692–693.

אפרת תבור: פנייה זו נועדה להעברת 740,000 שקלים ממנהל הדיור הממשלתי לתקציב מרכב"ה עבור הקמת מערכת מידע גיאוגרפי.

אפרת תבור: זה סיכום בין היחידות.

משה גפני: מה זה מערכת מידע גיאוגרפי?

מעיין נשר: זו מערכת ממוחשבת שממפה את השטחים לפי שכבות.

מעיין נשר: למשל, אם זה לצורך הדיור הממשלתי הם יכולים לראות על פני הקרקע אילו מבנים יש, מאילו חומרים הם עשויים.

משה גפני: לאיזה צורך?

מעיין נשר: זה מאפשר למי שמשתמש לראות במפה הרבה שכבות של מידע לפי השימושים שהוא צריך.

מעיין נשר: למשל, אם זה לצורכי חקלאות הם יכולים לראות את טיב הקרקע, איזה גידולים יש עליה וכו'.

מעיין נשר: אפשר להשתמש בזה בהמון תחומים.

משה גפני: מי בעד אישור הפניות?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפניות אושרו.

משה גפני: אנחנו עוברים לפניות מס' 694–695.

אייל אביטל: אני אסביר?

אייל אביטל: אסביר.

משה גפני: אף אחד לא עושה לנו טובה בזה שהוא מסביר.

אייל אביטל: רק שאלתי אם הוא רוצה שאני אסביר או שהוא יסביר.

משה גפני: אני מבקש מכולם – אם מישהו לא יכול להגיע אז נדחה את זה לשבוע הבא.

משה גפני: אנחנו רוצים הסברים.

משה גפני: לפחות פורמלית שיהיו אנשים שיכולים להסביר.

משה גפני: לא דיברתי על המקרה הזה, אבל מכיוון שאמרת את המשפט הזה, שבמקרה הזה זה בסדר, אבל לפעמים זה לא בסדר.

משה גפני: צריך להסביר לוועדה.

אייל אביטל: במקרה יש שניים שיכולים להסביר.

אייל אביטל: מדובר בהעברת 2 מיליון שקלים ממשרד המשפטים לנציבות שוויון לאנשים עם מוגבלות, שהיא אחת היחידות של משרד המשפטים.

אייל אביטל: למעשה מדובר בהעברה טכנית, אבל בשביל לכבד את העצמאות של נציבות השוויון לצורך הגשמת מטרותיה משרד המשפטים החליט לסייע לה ולהעביר מתוך תקציבו תקציב לנציבות לשוויון לצורך קמפיין להגברת המודעות של הזכויות של אנשים נכים, שילובם באוכלוסייה, שילובם בעבודה.

משה גפני: מי בעד אישור הפניות?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפניות אושרו.

משה גפני: פניות מס' 697–698.

אייל אביטל: דובר כאן קודם על הנושא של הקמת מטה תקשוב במשרד האוצר.

אייל אביטל: זה לא קשור אליי, אבל אני רוצה להגיד לכם שהמטרה היא קודם כול לייצר חיסכון לממשלה כולה, וזו יוזמה ברוכה של משרד האוצר.

אייל אביטל: משרד המשפטים השתלב ביוזמה הזו ותרם יועץ שלו ללא שכר תקופה ארוכה.

אייל אביטל: בסוף החליט משרד האוצר, לאחר שהוא הסתדר בדרכו, שצריך להעביר תקציב עבור העלות של אותו יועץ.

משה גפני: מי בעד אישור הפניות?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפניות אושרו.

משה גפני: פניות מס' 699–700 – משרד המשפטים.

אייל אביטל: משרד המשפטים, בתיאום עם החשב הכללי, מתאם יצירת סגן חשב שני בחשבות משרד המשפטים.

אייל אביטל: בגלל שהחשבים וסגניהם כפופים למשרד האוצר משרד המשפטים - - -

משה גפני: חשב שני במשרד המשפטים?

אייל אביטל: סגן חשב.

משה גפני: כמה סגנים יש?

אייל אביטל: היום יש סגן אחד.

אייל אביטל: לנוכח מורכבות המשרד - - -

משה גפני: יש במשרד המשפטים חשב וסגן, וצריך עוד סגן?

אייל אביטל: צריך סגן אחד נוסף לחשב.

משה גפני: למה?

משה גפני: עד היום לא הסתדרו?

אייל אביטל: משרד המשפטים גדל ב-15 השנים האחרונות מ-900 עובדים לכמעט 4,000.

עתניאל שנלר: צריך לצמצם את זה.

אייל אביטל: בשנים האלה נוסף מגוון רחב של יחידות למשרד המשפטים בהחלטה הממשלתית להעביר ממשרדים אחרים, למשל, את רשם החברות, רשות התאגידים, רשות למשפט וטכנולוגיה, רשות לאיסור ומימון הלבנת הון ועוד מגוון רחב של יחידות.

אייל אביטל: בתי דין לעררים יוקמו עכשיו במשרד המשפטים.

אייל אביטל: אני יכול לפרט כאן מגוון רחב של יחידות שנוספו, ולמעשה המורכבות של ניהול המשרד היא כזאת שהגיעו להבנה שחייבים להוסיף עוד סגן חשב כדי שהכסף הציבורי יעבור ביקורת נוספת, שזה לא ייפול בין הכיסאות.

משה גפני: מה אתם אומרים?

משה גפני: משרד המשפטים גדל מ-700 עובדים ל-3,000?

יעקב אדרי: זה גידול סביר...

משה גפני: הייתי בטוח שיש כבר 100,000 עובדים.

משה גפני: אני מזיז אצבע ומשרד המשפטים כבר נכנס - - -

אייל אביטל: אדוני, אני מתאר מצב שהיתה החלטה מושכלת, היו משרדים שביקשו שיחידות שלהם יעברו למשרד המשפטים.

משה גפני: למה, הם לא יודעים לטפל בכל הדברים שהם מופקדים עליהם?

אייל אביטל: לפעמים אני חושב שצריך לכבד משרדים שמסוגלים לבקר את עצמם ולהגיד שהם מתקשים לנהל סיטואציה מסוימת.

משה גפני: אז צריך לסגור אותם.

משה גפני: מה זה שמשרד אומר שהוא לא יכול לטפל?

משה גפני: משרד פחדן.

משה גפני: מה זה משרד שלא יכול לנהל את עצמו.

משה גפני: מדברים על משרד ממשלתי, לא מדברים על איש.

עתניאל שנלר: למשל, כשהעבירו את בתי הדין הרבניים ממשרד הדתות למשרד המשפטים, זה בלוק שנוצר שם, כל המנגנון - - -

משה גפני: התנגדתי גם לזה.

משה גפני: גם אמרתי "פחדנים".

משה גפני: אם אני הייתי עיתונאי, זו היתה הכותרת של הישיבה הזאת.

משה גפני: כמה עובדים היו קודם, 900?

אייל אביטל: משרד המשפטים גדל מ-1,000 משרות - - -

משה גפני: לא 1,000, זה היה פחות.

משה גפני: איך הגדלת אותו פתאום ל,1,000?

משה גפני: היה 900.

אייל אביטל: 900 משרות - - -

משה גפני: ל-4,500?

אייל אביטל: לא, ל-3,400.

אייל אביטל: תוסיף לזה סטודנטים.

אייל אביטל: סטודנטים זה לא בדיוק משרות.

משה גפני: לא, לא, לא, אל תגיד לי עכשיו סטודנטים.

עתניאל שנלר: זה גידול סביר.

עתניאל שנלר: פי ארבעה, זה בסדר.

משה גפני: משרדים באמת מבקרים את עצמם, הם אומרים: אנחנו לא יודעים לתפעל.

משה גפני: למה הוא לא יכול לתפעל?

משה גפני: בגלל שהוא פוחד שמשרד המשפטים יבקר אותו, אז הוא אומר להעביר למשרד המשפטים.

משה גפני: את משרד המשפטים אין מי שיבקר, אף אחד לא מעז להתחיל אתם.

אייל אביטל: אדוני, אני תיארתי את הרקע - - -

משה גפני: לא, אני דיברתי עם חברי הכנסת לא אתך.

משה גפני: אתה בסדר.

אייל אביטל: אלה תהליכים שהתרחשו בפועל.

משה גפני: זה בסדר, אבל התפקיד לי כנבחר ציבור, אחרי שאתה מוסר לי את הנתונים – ואל תחזור בך מהנתונים - - -

אייל אביטל: אני לא חוזר בי, חלילה.

משה גפני: שינית קצת במספרים.

משה גפני: בסדר.

משה גפני: הנתונים הם בסדר, המדיניות כושלת לחלוטין.

משה גפני: למה רשות התאגידים צריכה להיות במשרד המשפטים?

משה גפני: למה לא במשרד אחר?

אייל אביטל: רשות התאגידים עברה ממשרד הפנים - - -

משה גפני: אני מודה לך.

משה גפני: אל תסביר, לי, זה לא התפקיד שלך.

יעקב אדרי: הרב גפני, אנחנו תוקפים את האדם הלא נכון.

משה גפני: לכן אמרתי לו שלא יגן עליהם.

יעקב אדרי: זו מדיניות מלמעלה.

יעקב אדרי: הוא בא והסביר לנו.

משה גפני: על הרבה רשויות אני יכול לשאול למה הם במשרד המשפטים.

משה גפני: למה נציבות שוויון זכויות לנכים צריכה להיות במשרד המשפטים?

משה גפני: למה לא במשרד הבריאות?

משה גפני: אתה יודע מה, את המשרד לשירותי דת צריך להעביר למשרד המשפטים, יש עוד כמה דברים שאפשר להעביר למשרד המשפטים.

משה גפני: בושה וחרפה, פשוט לא להאמין.

משה גפני: במקום שמשרדים יתפקדו מעבירים את זה למשרד המשפטים.

משה גפני: נציבות שוויון זכויות לאנשים עם מוגבלות נמצאת במשרד המשפטים.

משה גפני: מישהו יכול להסביר לי למה?

משה גפני: עוד מעט יגידו: החלטת ממשלה.

משה גפני: בושה.

משה גפני: מה זה קשור למשרד המשפטים?

עתניאל שנלר: אבל לשכך, אז צריכים לנהל את זה.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין

משה גפני: תודה, הפניות אושרו.

משה גפני: אישרתי את זה בגלל מה שאמר חבר הכנסת שנלר: משכך, צריך לנהל את זה.

משה גפני: בושה שמשרדים לא מתפקדים ומעבירים את זה למשרד המשפטים, ומשרד המשפטים אלף פעמים לא מתפקד.

משה גפני: ראו את המכתבים ששלחתי ליועץ המשפטי לממשלה על חוסר תפקוד מוחלט של משרד המשפטים.

עתניאל שנלר: כתגובה תקבל בקשה לעוד עשרה תקנים.

משה גפני: כל תקן שנוסף למשרד המשפטים מאריך את מועד התשובה בעוד שנה.

משה גפני: פנייה מס' 703, בבקשה.

איתי יחזקאלי: בסעיפים שקשורים לרכז ההשקעות אנחנו עושים בסוף השנה בחינה של ההוצאה במזומן ומעבירים למקומות שבהם יש חוסר.

איתי יחזקאלי: האישורים נעשים בהרשאה להתחייב אבל הביצוע משתנה מתקנה לתקנה.

משה גפני: למה אתם מורידים מחיזוק הצפון 4 מיליון?

איתי יחזקאלי: התקצוב בתחילת השנה היה גבוה.

איתי יחזקאלי: הכוונה היא לאחֵד.

משה גפני: בסדר.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפנייה אושרה.

משה גפני: אנחנו עוברים לפנייה מס' 704.

דוד שטיינמץ: זו פנייה שנועדה לתקצב 3.4 מיליון שקלים עבור שיפוי יצואנים מיש"ע עקב ביטול הקלות במכס האיחוד האירופי, בהתאם לצפי הביצוע.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפנייה אושרה.

משה גפני: פנייה מס' 705, בבקשה.

אנסטסיה סורוקינה: מדובר בפנייה לביצוע שינויים פנימיים בתקציב הוצאות חירום אזרחיות.

משה גפני: אתם מורידים תכנית "גיאות ושפל" – מיגון יישובים ביהודה ושומרון, 34.5 מיליון שקלים.

אנסטסיה סורוקינה: מעבירים למרכיבי הביטחון של כל הארץ.

אנסטסיה סורוקינה: זה משהו טכני, זה לא משפיע.

אורי אריאל: זה לא טכני.

יעקב אדרי: זה טכני.

משה גפני: זה טכני.

משה גפני: זה תת ביצוע.

משה גפני: אתה חושב שהורידו פה מיש"ע?

אנסטסיה סורוקינה: לא, לא מורידים.

אנסטסיה סורוקינה: זה לא משפיע על שום פרויקט שמתבצע או אמור להתבצע.

אורי אריאל: איך?

אנסטסיה סורוקינה: כי לפני חצי שנה העבירו לשם.

אנסטסיה סורוקינה: זה לא כסף שהיה במקור, העבירו מתקנה אחרת לשם ולא ביצעו את כסף.

אנסטסיה סורוקינה: מעבירים לתקנות שכן צריכים את הכסף.

אורי אריאל: אי אפשר לדחות את זה, רק כדי להבין?

משה גפני: אז נצביע, תגיש רביזיה ושייתנו לך הסבר.

אורי אריאל: בסדר.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפנייה אושרה.

אורי אריאל: אני מגיש רביזיה לצורך בירור הנתונים.

אנסטסיה סורוקינה: איזה נתונים?

אנסטסיה סורוקינה: אין לי הסבר, זה משהו טכני לגמרי.

משה גפני: הוא רוצה שתסבירי לו שאכן מה שמורידים בעניין של יש"ע לא פוגע באיזשהו פרויקט.

משה גפני: הוא רוצה יותר נתונים לגבי העניין הזה.

משה גפני: תבדקי את זה, תתני לו והוא יסיר את הרביזיה.

אנסטסיה סורוקינה: טוב.

משה גפני: אני לא רוצה לעכב, אחרת הייתי מבקש לא להצביע.

משה גפני: אני מעריך שאת צודקת שזה טכני, אבל תבדקי יותר פרטים.

אורי אריאל: מצדי זה יכול לרדת, אם אבין עד הסוף, עוד היום או מחר.

משה גפני: היום, היום.

משה גפני: פניות מס' 706–707 – המדען הראשי, משרד התמ"ת.

משה גפני: סגנית המדען הראשי, בבקשה.

לידיה לזנס: מדובר על תוספת הרשאה להתחייב של 120 מיליון שקלים, עם 40 מיליון שקלים במזומן.

לידיה לזנס: מדובר על ביצוע תוכניות מו"פ.

לידיה לזנס: יש בערך 400 תוכניות בהיקף תקציבי מבוקש של 1.4–1.5 מיליארד שקלים שאין להם - - -

משה גפני: זה סוף שנה?

לידיה לזנס: לא.

לידיה לזנס: אלה תוכניות שעומדות בצנרת כבר מספר חודשים אבל התקציב מגיע רק היום.

שכיב מוראד שנאן: שאין אפשרות לנצל אותו אלא בשיטה הזו.

לידיה לזנס: לא.

לידיה לזנס: זה סיכום תקציבי שהיה עם האוצר כבר בתחילת השנה ורק היום מגיע.

משה גפני: מי בעד אישור הפניות?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפניות אושרו.

משה גפני: פניות מס' 708–710.

מעיין נשר: הפנייה נועדה לתקצוב הנושאים הבאים: סך של 8 מיליון שקלים עבור הקמת כפרי סטודנטים, בהתאם להחלטת ממשלה.

משה גפני: כמה כפרי סטודנטים כבר הקימו?

יעקב אדרי: זה מצליח.

מעיין נשר: מרבית הכסף הזה הולך לכפר הסטודנטים בלוד, שהוקם לפני שנה אם אני זוכרת נכון.

מעיין נשר: לא מקימים כל כך הרבה כפרים חדשים אלא בעיקר מתקצבים מה שקיים.

מעיין נשר: כל שנה נקלטים סטודנטים חדשים בכפרים הקיימים.

מעיין נשר: זה לצורך התקצוב השוטף של הפרויקט.

יעקב אדרי: זה חשוב.

מעיין נשר: זה בהתאם החלטת ממשלה 1200.

משה גפני: שוב יורד מקידום הנגב והגליל 3.5 מיליון.

יעקב אדרי: זו השתתפות.

אורי אריאל: זה איגום משאבים.

משה גפני: אוקיי.

משה גפני: מי בעד אישור הפניות?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפניות אושרו.

משה גפני: אנחנו עוברים לפנייה 712.

שירה ברגמן: פנייה תקציבית זו נועדה לתקצוב סך של 4 מיליון שקלים בהרשאה להתחייב עבור העסקת יועץ בין-לאומי לקביעת תעריפים.

שירה ברגמן: מדובר בהולכה וחלוקה של רשת החשמל.

משה גפני: כמה הוא מקבל לחודש?

שירה ברגמן: אני לא מכירה את זה ברמה הזאת.

משה גפני: אני לא מאשר את זה.

משה גפני: 4 מיליון שקלים לשנה, נכון?

שירה ברגמן: זה עבור הפרויקט.

משה גפני: כמה זה זמן זה הפרויקט?

משה גפני: תביאי לי יותר פרטים.

משה גפני: אני רוצה לדעת כמה הוא מקבל.

משה גפני: יכול להיות שאעזוב את הכנסת ואלך להיות יועץ לענייני אנרגיה.

משה גפני: אני מבין באנרגיה.

משה גפני: פניות מס' 713–714.

משה גפני: יועץ פיננסי בחברת "ענבל" – 200,000 שקלים.

משה גפני: יועץ משפטי לרשות החברות.

משה גפני: כל הכבוד.

משה גפני: אין מי שיסביר.

משה גפני: אנחנו עוברים לפניות מס' 715–716.

אורי גבע: הפנייה נועדה להשתתפות של מערך הגיור בבתי הדין הרבניים בשביל תחזוקה שוטפת בחיפה.

משה גפני: לא הבנתי כלום.

אורי גבע: מערך הגיור השתמש בחדרים של בתי הדין הרבניים.

אורי גבע: יש הסכם ביניהם שהמערך משתתף בתחזוקה.

קריאה: אנחנו מעניקים שירותים למערך הגיור ומקבלים את התשלום עבור השירותים האלה.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפנייה אושרה.

משה גפני: אנחנו עוברים לפנייה מס' 711.

מיכל שינוול: הפנייה נועדה לתקצוב 160 מיליון שקלים בהרשאה להתחייב לקרן הניקיון לצורך יציאה לפעולות תמיכה ברשויות המקומיות להפרדת פסולת במקור.

מיכל שינוול: זה גידול של 10 מיליון שקלים לקרן למניעת זיהום מי הים בשמן עקב צפי לגידול בהכנסת.

מיכל שינוול: זו הכנסה מיועדת והוצאה מותנית.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפנייה אושרה.

משה גפני: פניות מס' 720–721.

מעיין נשר: הפנייה נועדה להעביר 24,715 אלפי שקלים מתקציב התמיכות של משרד החקלאות לתקציב הפעולות של משרד החקלאות על מנת להוסיף השלמות לתקציב השכר.

מעיין נשר: זה נדרש עקב חתימה על הסכמי שכר חדשים, שעיקרם הסכם הבוררות עם עובדים בדירוג מחקר והסכם שכר עם הרופאים הווטרינרים.

משה גפני: מי בעד אישור הפניות?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפניות אושרו.

אורי אריאל: רגע.

אורי אריאל: את יכולה לעשות בדיקה מה קורה עם ההתחייבויות של המדינה למפוני גוש קטיף והעמדת קרקעות לפי הסיכומים שהיו?

מעיין נשר: אם אתה מדבר על מענקים לחקלאים חדשים שעוכבו בגלל - - -

אורי אריאל: אני מדבר על העמדת קרקעות.

אורי אריאל: לא תקציבים אלא קרקעות, מה שקשור למשרד החקלאות ולממ"י.

מעיין נשר: אני לא רפרנטית ממ"י, אבל אני יכולה - - -

אורי אריאל: זה באחריות משרד החקלאות, לא ממ"י.

מעיין נשר: ועדת פרוגרמה?

מעיין נשר: אין בעיה, אבדוק את זה.

אורי אריאל: מינהל התכנון במשרד החקלאות.

אורי אריאל: תדווחי לנו, אודה לך.

משה גפני: אנחנו עוברים לפניות 722–724.

שירה ברגרמן: פנייה תקציבית זו נועדה לתקצוב סך של 15.3 מיליוני שקלים בהרשאה להתחייב וסך של 2.2 מיליוני שקלים בהוצאה.

שירה ברגרמן: זה בגין: שדרוג המערך הססמי, תוספת שכר לחוקרים בגין דירוג מחקר וקליטת חוקר במשרד הקליטה.

משה גפני: מי בעד אישור הפניות?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפניות אושרו.

משה גפני: פניות מס' 727–733.

קרן שפר: הפנייה נועדה לתגבר את תקציב הפיתוח של משרד התיירות בכמה נושאים: איגום תקציב בגין החלטות ממשלה בנושאי צפרות, טבריה, רשב"י ושבילי אופניים; תוספת תקציב למתן מענקי השקעה למלונות ולפיתוח תשתיות תיירותיות; סיכום תקציב בין המשרד לפיתוח הנגב והגליל ומשרד התיירות; וכן הסטות פניות של מזומנים בהתאם לקצב הביצוע.

אורי אריאל: היה פה שר התיירות לפני כמה חודשים ועלה העניין של הגדרת אזורי פיתוח, ואז עלה העניין של עוטף ירושלים ויו"ש.

אורי אריאל: הוא אמר שיהיה הסדר אחר, שהוא יטפל בו והוא ייגמר.

קרן שפר: אני יודעת שעדיין אין הסכמה סופית על המפה, זה עדיין בתהליכים.

אורי אריאל: תהיה על זה רביזיה.

משה גפני: אל תעשה על זה רביזיה.

אורי אריאל: הוא היה פה לפני חצי שנה, הבטיח לגמור את זה.

קרן שפר: זה תהליך ארוך מול משרד האוצר, זה לא כזה פשוט.

קרן שפר: ממש חבל לתקוע פה פרויקטים חשובים שאנחנו עובדים עליהם, כמו מענקים למלונות בירושלים.

אורי אריאל: למה כשמבטיחים אי אפשר לבקש מהם גם שיקיימו את זה?

משה גפני: מה הבעיה?

אורי אריאל: שר התיירות היה פה.

אורי אריאל: היתה פגיעה באזור מסוים ביהודה ושומרון והוא אמר שהוא מזדהה שצריך לתקן את זה והוא לוקח על עצמו לתקן.

אורי אריאל: למה הבטחה של שר בוועדה, שעל סמך זה אומרים שנתקדם, כשמביאים לבדוק את זה אחרי חצי שנה זה לא בסדר.

אורי אריאל: למה אני צריך להמשיך להפטיר כאשתקד?

אורי אריאל: הרי אפשר להוריד רביזיה גם בעוד שעה, נכון?

אורי אריאל: זה מה שטמיר לימד אותי.

משה גפני: נדמה לי שבמקרה הזה אתה לא עושה טוב.

משה גפני: נדמה לי, אני לא בטוח.

אורי אריאל: אני מקבל את הצעת היושב-ראש - - -

משה גפני: אנחנו לא רוצים לעכב את הפנייה הזאת.

משה גפני: אני מבקש משר התיירות תשובה למה ששאל חבר הכנסת אורי אריאל, ואני מבקש את התשובה היום.

מעיין נשר: מאה אחוז.

משה גפני: מי בעד אישור הפניות?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפניות אושרו.

משה גפני: תגידי לי רגע, מה זה 1.5 מיליון בטבריה על פיתוח התיירות?

קרן שפר: יש עכשיו החלטת ממשלה חדשה לפיתוח טבריה ואיגום תקציב ממשרדי ממשלה.

משה גפני: לגבי מה?

קרן שפר: פיתוח תשתיות.

קרן שפר: אני יכולה להעביר לך את ההחלטה.

משה גפני: תעבירי לי את ההחלטה.

משה גפני: ראש הממשלה היה שם לפני חודש.

משה גפני: כן, אני יודע.

משה גפני: אבל אני רוצה לדעת מה זה בדיוק ה-1.5 מיליון.

משה גפני: בסדר?

משה גפני: תוכלי להעביר לי עוד היום?

קרן שפר: בוודאי.

משה גפני: פנייה מס' 734.

איתי יחזקאלי: היתה תוכנית לאומית להקטנת פליטות של גזי חממה.

איתי יחזקאלי: קיבלנו 150 מיליון שקלים לשנתיים וזה החצי השני של התקציב לפרסום השני.

איתי יחזקאלי: זה פשוט הביצוע של החלק השני.

איתי יחזקאלי: זו הרשאה להתחייב.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפנייה אושרה.

משה גפני: פנייה מס' 735 – תמ"ת.

דוד שטיינמץ: מדובר פה בתוספת תקציב עבור קרן לסיוע לחברות ישראליות בהשתתפות בפרויקטים ובמכרזים בין-לאומיים, בהתאם לסיכום בין המשרדים.

דוד שטיינמץ: התוכנית הזאת היא כלי סיוע מרכזי שבאמצעותו מעודדים את הגדלת הפעילות של חברות ישראליות בפרויקטים ובמכרזים בין-לאומיים.

דוד שטיינמץ: הקרן משתתפת עם החברה בהוצאות הראשוניות הכרוכות בהחלטה ליזום או להתמודד במכרז בפרויקט בסכום של עד 800,000 שקלים לפרויקט, וגם משתתפים בהכנסת סקר רקע בחוץ לארץ בסכום של עד 100,000 שקל.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפנייה אושרה.

משה גפני: פנייה מס' 736 – משרד התמ"ת.

משה גפני: בבקשה.

משה גפני: תוכנית לעידוד הייצוא להודו וסין.

דוד שטיינמץ: הפנייה הזאת היא תוספת של 54 מיליון שקלים בהרשאה להתחייב עבור התוכנית לעידוד הייצוא להודו ולסין וסך של 26 מיליון, גם כן בהרשאה להתחייב, לתוכנית לעידוד התעסוקה, להגדלת הפריון.

משה גפני: מה עושים כדי לעודד את הייצוא להודו וסין?

דוד שטיינמץ: משרד התמ"ת פיתח תוכנית ייעודית למימוש הפוטנציאל הגלום בצמיחתן הכלכלית המואצת של סין והודו ולצורך גיוון יעדי הייצוא הישראלי.

דוד שטיינמץ: מטרת התוכנית היא לסייע לחברות ישראליות להעמיק את חדירתן לשווקים אלה.

משה גפני: טוב, הבנו.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפנייה אושרה.

משה גפני: 737 – פיתוח אזורי עדיפות לאומית, 34 מיליון.

דוד שטיינמץ: יש לנו שם מחסור ב-200 מיליון בערך.

דוד שטיינמץ: בשלב זה האוצר החליט לתת לנו 34 מיליון שקלים עבור פיתוח אזורי תעשייה, בהתאם לקריטריונים שיש אצלנו במשרד ותוספת תקציב.

שכיב מוראד שנאן: פיתוח אזורי תעשייה קיימים או חדשים?

אורי אריאל: זה בעיקר החובות הישנים שהם יצרו.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפנייה אושרה.

משה גפני: פניות מס' 738–739.

מעיין נשר: הפנייה נועדה לתקצוב 4,350,000 שקלים, בהתאם להסכם הקואליציוני עם סיעת הבית היהודי.

מעיין נשר: תקצוב 7.3 מיליון שקלים לתשתיות התיישבותיות למרחבים השונים.

מעיין נשר: זה בתקציב החטיבה להתיישבות.

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפניות אושרו.

משה גפני: פניות מס' 740–741.

אורי גבע: פה מדובר על תגבור של 85 מיליון שקלים בתקציב משרד ראש הממשלה להחלטות ממשלה רבות, אמנה אותן.

אורי גבע: השנה: 29.5 מיליון שקלים לפרויקט "זכות מלידה" והרחבת היקף המשתתפים בהתאם להחלטת הממשלה שבנושא; 20 מיליון שקל להחלטת ממשלה 4090, זה נושא של פיתוח אגן העיר העתיקה.

אורי גבע: מי שמכיר, התוכניות של הרשות לפיתוח ירושלים.

אורי גבע: אלה סעיפים 2 ו-3 – 20 מיליון שקלים ו-11 מיליון שקלים.

אורי גבע: 9 מיליון שקלים לפרויקט "מסע", בהתאם לביצוע בפועל; 4.5 מיליון שקלים לפיתוח מעלה המוגרבים.

אורי גבע: זו החלטה ישנה, ועבודות מתחילות להתקדם.

אורי גבע: 4 מיליון שקלים לתגבור מרכזי רבין ובגין, בהתאם לסיכום התקציבי אתם.

יעקב אדרי: זה עוד פעם באותו סעיף?

אורי גבע: בגלל זה ההפרדה בין הפניות.

אורי גבע: זו פנייה שנשלחה חודש קודם.

אורי גבע: זה פרויקט מאוד ספציפי לכתבי ז'בוטינסקי, את זה עושה מרכז בגין.

יעקב אדרי: אבל מה הקשר בין מעלה המוגרבים לזה?

משה גפני: מה זה הכסף הזה?

אורי גבע: זה כסף לפעילות שוטפת של המרכזים.

אורי גבע: זה בדיוק מה שחבר הכנסת אדרי אמר קודם, אנחנו מביאים את התקציב שלהם - - -

משה גפני: זו הפעילות השוטפת של המרכזים?

אורי גבע: זה בהתאם לחוק.

אורי גבע: חוקי המרכזים השונים הם כמעט זהים.

משה גפני: למה זה לא יחד?

משה גפני: למה הקודם הובא בנפרד?

אורי גבע: כי זה פרויקט חד-פעמי לנושא כתבי ז'בוטינסקי, שמפעיל מרכז בגין.

משה גפני: אז למה אנחנו צריכים לממן את זה?

אורי גבע: הפרויקט שלא אישרתם ממומן במסגרת הסיכום התקציבי לשנה הזו עם משרד ראש הממשלה, ומשרד ראש הממשלה הוא זה שמחליט, בהתאם לסדרי עדיפויותיו, להניח את מיליון השקלים שם.

אורי גבע: פה מדובר על התקציב הרגיל, בהתאם לחוקים של שני המרכזים.

משה גפני: מה זה פרויקט "זכות מלידה"?

אורי גבע: "תגלית", המשלחות מרחבי העולם.

אורי גבע: פרויקט מוצלח מאוד.

שכיב מוראד שנאן: אני מציע לעשות על זה רביזיה ולקבל הסבר על כמה דברים.

משה גפני: מי בעד אישור הפניות?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: תודה, הפניות אושרו.

משה גפני: יש רביזיה של שכיב שנאן.

משה גפני: תשאל אותם את השאלות ותקבל תשובות, ואז תסיר את הרביזיה.

שכיב מוראד שנאן: אני רוצה תשובה לגבי סעיף 7 – מימון קרן השקעות במגזר.

אורי גבע: אני יכול לענות על זה עכשיו.

אורי גבע: אני לא מכיר את זה לעומק, אבל זו קרן שנפתחה ב-2009 למצ'ינג מול המגזר הערבי.

אורי גבע: זאת אומרת, נבחר זוכה שמביא השקעות למגזר הערבי, אני לא מכיר באילו תחומים בדיוק, והממשלה עושה מצ'ינג.

שכיב מוראד שנאן: אני מבקש לקבל פירוט מסודר של העניין הזה.

אורי גבע: אשמח להעביר לך, בלי קשר לרביזיה.

אורי גבע: הפרויקט הזה הוא פרויקט טוב, ככל שידוע לי.

שכיב מוראד שנאן: לא אמרתי שהוא פרויקט לא טוב.

שכיב מוראד שנאן: אני רוצה ללמוד אותו

אורי גבע: אבל חלק מהדחיפות של הבקשה היא בגלל שהמצ'ינג כבר שולם.

שכיב מוראד שנאן: אז הוא יחכה שבוע עד שתעביר לי.

אורי גבע: אשתדל שיעבירו לך עוד היום.

שכיב מוראד שנאן: אם יעבירו עוד היום, טמיר מוכן - - -

משה גפני: אז תסיר את הרביזיה.

אורי גבע: היתה פניה קודמת בנושא מערך הגיור על סך 20 מיליון שקלים.

אורי גבע: אם אפשר, להצביע ולקבל אחר כך הסברים.

משה גפני: אנחנו יושבים כל הזמן, זה בסדר.

משה גפני: אני חוזר חזרה לפנייה מס' 688.

סיוון להבי: מדובר בשינויים פנימיים להעברת חודשי עבודה עבור תקן "עתידים" למנהל המינהל לשלטון מקומי.

משה גפני: מה זה "עתידים"?

סיוון להבי: תוכנית להכשרת צוערים.

משה גפני: זה מה שאמר קודם נציב שירות המדינה.

משה גפני: מי בעד אישור הפנייה?

משה גפני: מי נגד?

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפנייה אושרה.

משה גפני: פניות מס' 689–690.

סיוון להבי: מדובר בהעברה של 50 מיליון שקלים עבור אשראי לרשויות המקומיות.

סיוון להבי: יש רשויות שלא מצליחות לגייס אשראי מהבנקים, כמו ג'סר א-זרקא וחצור – רשויות נחשלות.

סיוון להבי: המדינה מעמידה להם אשראי במקום הבנקים.

משה גפני: מאיפה הכסף?

סיוון להבי: מיתרות של משרד השיכון.

שכיב מוראד שנאן: מי נותן להם את ההלוואות?

סיוון להבי: המדינה, דרך בנק דקסיה.

משה גפני: מי בעד אישור הפניות?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפניות אושרו.

משה גפני: תודה רבה, הישיבה נעולה.